Rettens dom af 15. juli 2011 - Ergo Versicherungsgruppe mod KHIM - Société de développement et de recherche industrielle (ERGO)
(Sag T-220/09) 1
[EF-varemærker - indsigelsessag - ansøgning om EF-ordmærket ERGO - det ældre EF-ordmærke URGO - relativ registreringshindring - risiko for forveksling - artikel 8, stk. 1, litra b), i forordning (EF) nr. 40/94 (nu artikel 8, stk. 1, litra b), i forordning (EF) nr. 207/2009)]
Processprog: tysk
Parter
Sagsøger: Ergo Versicherungsgruppe AG (Düsseldorf, Tyskland) (ved advokaterne V. von Bomhard, A.W. Renck, T. Dolde og J. Pause)
Sagsøgt: Kontoret for Harmonisering i det Indre Marked (Varemærker og Design) (KHIM) (ved B. Schmidt, som befuldmægtiget)
Den anden part i sagen for appelkammeret ved Harmoniseringskontoret og intervenient ved Retten: Société de développement et de recherche industrielle (Chenôve, Frankrig) (ved advokat K. Dröge)
Sagens genstand
Påstand om annullation af afgørelse truffet den 20. marts 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 515/2008-4) vedrørende en indsigelsessag mellem Société de développement et de recherche industrielle og Ergo Versicherungsgruppe AG.
Konklusion
1)    Kontoret for Harmonisering i det Indre Marked (Varemærker og Design) frifindes.
2)    Ergo Versicherungsgruppe AG betaler sagens omkostninger.
____________
1 - EUT C 180 af 1.8.2009.